Primeiro-ministro fla ma situason ki TACV tem stado ta passa ma sta relacionado ku situason de merkado de aviasom civil na mundu.
Presidente de MPD dja fadiga, è fla me sta preokupado ku situasom ki TACV tem stado ta vive.
Na deklarasom ki è da na kumunikasom social, José Maria Neves garanti ma Governo sta ta trabadja pa rezolve problema ki parci goci ku dicizom de IATA de suspende kompanhia nacional de kamara de pagamentos.
“Nu sta bem na proximo semana fazi um analise demorado na numeros ku na dados ki nu teni. Ndebi fla ma situasom è komplikadu, mas TACV dja passa pa momentos extremamente dificel e komplikado e tem a ver ku propi merkado de viasom civil na tudo mundo” PM fla.
“ TACV sa ta passa pa momentos txeu dificel e komplikado, otus grandes empresas dja djunta djes uni e nes momento nu tem ki konklui studos e odja se nu ta konsigue algum parcero pa nu pode definitivamente rezolve es kestom de TACV” è afirma.
Presidente de MpD preokupado
Ulisses Correia e Silva dja sa ta considera ma ku kamara de pagamentos de IATA suspensu, kompanhia aérea cabo-verdiano sta na bera de perde ses avion, si ki è papia na Radio de Cabo Verde, líder de Movimento pa Democracia fla ma por isso kè sta preokupado ku situason ki TACV sa ta passa pa el. E pior, Ulisses Correia e Silva, afirma ma Governo ka sta apresenta um solusom pa viabiliza empresa.
È afirma “TACV sta fora de sistema de kompensason de pagamentos, IATA sta fla ma TACV é uma empresa ki ka tem credibilidade pa paga tudu si serviços. TACV é um empresa ki sta em coma e ligadu na sistema de respirason artificial e basta desliga aparelho ki empresa ta morre”.
TACV foi suspendedu, na sexta-fera passado pa Clearing House de IATA (Asociasom internacional de transportes aerios) pamodi Clearing House de IATA dja perdi confiança na nos kompanhia aéreo.. Um confiança ki TACV tinha antis ku kel organizasom ki ta permitiba TACV certaba kontas ku munti empresas ki sta associado ku IATA .
kea_Latn kea_Latn kea_Latn por_Latn kea_Latn por_Latn kea_Latn por_Latn kea_Latn